Walter Kasper
Walter Kasper (Heidenheim, 5. 3. 1933 – ), njemački kardinal, teolog, počasni predsjednik Papinskog vijeća za promicanje jedinstva kršćana. Jedan je od najistaknutijih suvremenih katoličkih teologa.

Biografija 
Zaređen je za svećenika 1957. godine. Na Bogoslovnom fakultetu Univerziteta u Tübingenu položio je doktorat iz teologije. Tri godine radio je kao asistent profesora Lea Scheffczyka i Hansa Künga, a kasnije je predavao dogmatsku teologiju. Bio je dekan Teoloških fakulteta u Münsteru i Tübingenu. Urednik je enciklopedije "Lexikon für Theologie und Kirche".

Godine 1989. imenovan je biskupom biskupije Rottenburg-Stuttgart, a 1994. postao je supredsjednik Međunarodne komisije za Luteransko-katolički dijalog. Godine 1999. imenovan je tajnikom Papinskog vijeća za promicanje jedinstva kršćana, a 2001. postao njen predsjednik. Bio je na toj dužnosti do 2010., a nakon toga je počasni predsjednik. Papa Ivan Pavao II. imenovao ga je kardinalom 21. 2. 2001. godine.

Vanjske veze 

 Vatican.va - profil 
 Životopis na catholic-pages.com  
 POgledi na Dominus Iesus 
 "Islam is a Different Culture", Spiegel Online: Intervju s kardinalom Walterom Kasperom, 18. 9. 2006. 

Njemački kardinali
Njemački teolozi